AMANAH พุ่งแรง 15% นิวไฮในรอบ 3 เดือน รับกำไร Q3 โตกระฉูด 40 เท่าตัว
AMANAH พุ่งแรง 15% นิวไฮในรอบ 3 เดือน รับกำไร Q3/60 โตกระฉูด 40 เท่าตัว ล่าสุด ณ เวลา 10.12 น. อยู่ที่ 1.73 บาท บวก 0.23 บาท หรือ 15.33% สูงสุดที่ 1.87 บาท ต่ำสุดที่ 1.72 บาท ด้วยมูลค่าซื้อขาย 114.05 ล้านบาท
7 พ.ย. 2560

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH  ล่าสุด ณ เวลา 10.12 น. อยู่ที่ 1.73 บาท บวก 0.23 บาท หรือ 15.33% สูงสุดที่ 1.87 บาท ต่ำสุดที่ 1.72 บาท ด้วยมูลค่าซื้อขาย 114.05 ล้านบาท ขณะที่ดัชนีตลาดหุ้นไทยโดยรวมบวก 0.34%

ทั้งนี้ราคาหุ้น AMANAH ปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ 1.76 บาท เมื่อวันที่ 18 ก.ค.60 หลังจากบริษัทประกาศผลการดำเนินงานประจำไตรมาส 3/60 โตกระฉูด 40 เท่าตัว
โดย AMANAH รายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากการเพิ่มขึ้นของรายได้จากเงินให้สินเชื่อเช่าซื้อ (ATM เงินด่วน) ที่เพิ่มขึ้นอย่างต่อเนื่อง โดยรายได้ที่เกิดจากเงินให้สินเชื่อเช่าซื้อในไตรมาสนี้เพิ่มขึ้นจากไตรมาสก่อนประมาณ 10 ล้านบาท เพิ่มขึ้นคิดเป็น 10.50%
รวมทั้งบริษัทสามารถโอนกลับสำรองหนี้สงสัยจะสูญจำนวน 37 ล้านบาทรายลูกค้า SME ที่บริษัทฯได้กันสำรองในไตรมาส 2 ขณะเดียวกันบริษัทฯได้กันสำรองเชิงคุณภาพเพิ่มเติมจำนวนหนึ่ง ซึ่งทั้งหมดเป็นผลทำให้บริษัท สามารถบันทึกการโอนกลับสำรองหนี้สงสัยจะสูญได้จำนวน 6.95 ล้านบาทในไตรมาส 3